A fordítás az alábbi kiadás alapján készült:

Mat Auryn / Psychic Witch: A Metaphysical Guide to Meditation, Magick & Manifestation

Llewellyn Publications, Woodbury, Minnesota, USA, 2020

Fordította

Makay Emese

Szerkesztette

Barsi Nikoletta

Copyright © Mat Auryn, 2020

Makay EmeseHungarian translation © Makay Emese, 2025

Hungarian edition © GLB Könyvkiadó Kft., 2026

Cover design © GLB Könyvkiadó Kft., 2026

Original book design by Samantha Penn

Original cover design by Kevin Brown

Cover illustration and interior illustrations
by Tim Foley and Llewellyn Art Department

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk csupán tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt észszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

GOOD LIFE BOOKS, BUDAPEST

Felelős kiadó Eitner Noémi és Melher Viktor igazgatók

Műszaki vezető Horányi Laura

Főszerkesztő Melher Viktor

Borítót készítette Tóth Attila

Elektronikus változat
Békyné Kiss Adrien

ISBN 9789636303334

Raven Grimassi emlékére
(1951–2019)

„Ha a boszorkányság művészetét egyetlen aspektusra lehetne redukálni, akkor azt mondanám, hogy ez nem más, mint a megváltozott tudatállapotok elérése… Mélyebbre ásva hozzáadhatjuk a (bármilyen eszközzel előidézett) transzot és a látnoki képességek fejlesztését. Ezek a tudatállapotok teszik lehetővé a boszorkányok számára, hogy ne csak érzékeljék a mögöttes dolgokat, hanem tapasztalati értelemben alakítsák át a valóságot.”

Raven Grimassi:
The Witches’ Craft: The Roots
of Witchraft & Magical Transformation

AJÁNLÁS

A könyvet a mágiával kapcsolatos utamra legnagyobb hatást gyakorló négy személynek ajánlom, időrendi sorrendben: Silver RavenWolfnak, Christopher Penczaknak, Laurie Cabotnak és Devin Hunternek.

Silver, munkád már gyermekkoromban bepillantást kínált a mágia és boszorkányság világába, amely önmagában kaput nyitott számomra a spiritualitás felé. Legfőképpen azt tanultam meg tőled, hogy ne korlátozzam az álmaimat annak alapján, hogy mi tűnik „reálisnak”, és mi nem. Gyerekként fáradhatatlanul (néha szinte megszállott módjára) másoltam a jegyzetfüzetembe az információkat a könyveidből, amelyek gerincén egy kis félhold volt. Ezek lettek első, személyes Árnyékkönyveim. Arról álmodtam, hogy egy napon én is megírom és kiadom a saját könyvemet, amelyen ott lesz a Llewellyn logó. És tessék. Itt vagyok, van saját könyvem. Megvalósítottam azt, ami egyáltalán nem tűnt reálisnak. Köszönöm, hogy a munkád ilyen hatalmas hatást gyakorolt generációm kezdő boszorkányaira, valamint az előttem és utánam járókra egyaránt.

Christopher, te ébresztetted fel bennem újra a boszorkányság és a látnoki képességek iránti szenvedélyemet, és munkáddal új szintre emelted ezt a területet számomra. Ez a könyv, sok szempontból szerelmes levél a The Inner Temple of Witchcraft című műhöz, amely mélyrehatóan megváltoztatta személyes gyakorlatomat. Te nemcsak egy két lábon járó okkult enciklopédia vagy, de képes vagy arra is, hogy érthetően lebontsd az összetett témákat, hogy olvasóid és tanítványaid megértsék a koncepciókat. Alázatos és megfontolt vagy. Ezek olyan tulajdonságok, amelyekre én is folyamatosan törekszem. Spirituális példaképem, mentorom, barátom és bátyám vagy, neked köszönhetően vagyok jobb ember és jobb boszorkány. Barátságod és iránymutatásod, amelyet a könyv írása során nyújtottál, felbecsülhetetlenek voltak számomra. Xoxotl mindörökre!

Laurie, ez a könyv nem létezne úttörő munkásságod nélkül, amelyben a látnoki képességeket és a boszorkányságot ötvözöd. Számomra senki más nem testesíti meg jobban a látó boszorkányt, mint te. Nagy megtiszteltetés volt órákat venni és beszélgetni veled az Enchantedben{1} végzett leolvasások között. Megjósoltad, hogy ez a könyv meg fog születni, és mint mindig, ebben is igazad volt! Köszönöm mindazt a munkát, amit azért tettél, hogy az egész világ megismerkedhessen a valódi boszorkánysággal, és nemcsak példát mutatsz arra, hogy a látnoki képességek és a mágia valóságos lehet, de óráidon bárki meg is győződhet róla.

Devin, ami a mágiát és a boszorkányságot illeti, nem vagyok biztos abban, hogy bárkivel ennyire egyetértettem volna ebben a témában, mint veled. Egyértelműen úgy gondolom, hogy egy fából faragtak minket. Hihetetlenül sok időt és energiát fektettél a tanításomba. Sosem mondtál le rólam, mindig rászántad az időt arra, hogy kérdéseket tegyél fel nekem, vagy meglátogass, amikor nem voltam jól, szóvá tetted hibáimat, de közben motiváltál és bátorítottál, próbára tettél, tükröt tartottál elém, támogattál, fejlődésre ösztönöztél, kihívások elé állítottál, inspiráltál. Azt is tudtad, hogy mikor adj teret nekem, mikor bízhatok saját képességeimben, és ami a legfontosabb, hogy mindig hittél bennem és potenciálomban. Sok barátom és ismerősöm megjegyezte, hogy kívülről-belülről teljesen más ember lettem azóta, hogy veled tanulok, és hatalmas, pozitív változáson mentem keresztül. Ha ez igaz, akkor ennek nagy része kizárólag a te mentorálásodnak köszönhető. Rendkívül megtisztelő számomra, hogy a barátom, mentorom és cinkostársam vagy.

TARTALOM

Gyakorlatok

Illusztrációk

Megszentelés

További köszönetnyilvánítás

Előszó

Bevezetés

A látnoki képességek és a varázserő mindannyiunk születési előjoga

A látnoki erő és a boszorkányság ötvözése

Itt vagyok, hogy segítsek

1. fejezet

A valóság mint energia

Agyhullámállapotok

Gyermeki csoda

A megerősítések és a neuroplaszticitás

2. fejezet

Nyitott hozzáállás

Erőlködés nélküli, összpontosított flow

Az élet lehelete

3. fejezet

A kiégés és a varázslat okozta csapások elkerülése

Mély gyökeret eresztve, magasra nőve

Energetikai stabilitás

Agyhullám-szinkronizáció

Lezárás

4. fejezet

Tisztánlátás

Elméd képernyője

Tisztántapintás

Tisztánhallás

Tisztánízlelés és tisztánszaglás

5. fejezet

Energiatisztítás

Védelem

A nyelv ereje

6. fejezet

A születés és halál előtti három lélek

A középső én – a tudatosság alapbeállítása

A kérdések ereje

7. fejezet

A belső gyermek

Az árnyékén

Az ének uralása

8. fejezet

Igaz akarat: Isteni célunk

Boszorkányság mint papi hivatás

Szinkronicitás

9. fejezet

A lélek hármas egysége

Boszorkánytűz

10. fejezet

Pillangóhatás

Holografikus valóság

A varázskör

11. fejezet

Elemi építőkockák

Kvintesszencia

Föld

Víz

Levegő

Tűz

A pentagramma

12. fejezet

A Föld él

Összhangban a Föld képzelőerejével

A hely szelleme

13. fejezet

A bolygók megfeleltetése és a jellegzetességek tana

14. fejezet

Az üstök és az auramező

Valóságtérképek

Többdimenziós varázslat

15. fejezet

Befejezés

Felhasznált irodalom

GYAKORLATOK

1. fejezet

1. gyakorlat: Előkészítő fókusz

2. gyakorlat: Látnoki alámerülés

3. gyakorlat: Látnoki megerősítések

2. fejezet

4. gyakorlat: Az összpontosítás elsajátítása alapmeditációval

5. gyakorlat: Stressz elleni kincsesláda

6. gyakorlat: A relaxáció bábja

7. gyakorlat: Csillagrelaxáció

8. gyakorlat: A látnoki fény szabályozása

9. gyakorlat: Négyszöglégzés az elemekkel

10. gyakorlat: Naplégzés

11. gyakorlat: Holdlégzés

3. fejezet

12. gyakorlat: Földelés

13. gyakorlat:A földi energiák felhúzása

14. gyakorlat: Az égi energiák lehúzása

15. gyakorlat: A körforgás létrehozása

16. gyakorlat: Összpontosítás, avagy a középpontunk megtalálása

17. gyakorlat: Az alfa-állapot elérése

18. gyakorlat: Alfában bármikor, avagy a pszichés parancs

19. gyakorlat: Kilépés az alfából

20. gyakorlat: Látnoki tisztítás

21. gyakorlat: Energiád visszahívása

22. gyakorlat: Egyensúly és újrapolarizálás

4. fejezet

23. gyakorlat: Varázslat látnoki képességeink felébresztésére

24. gyakorlat: Fekete rózsák

25. gyakorlat: Vizualizáció

26. gyakorlat: Látnoki aktiválás gyertyalánggal

27. gyakorlat: A boszorkányszem tisztítása és feltöltése

28. gyakorlat: Lásd az alap auraenergiákat

29. gyakorlat: Lásd az aura színeit és a szellemeket

30. gyakorlat: A kezek felébresztése

31. gyakorlat: Mélyérzések

32. gyakorlat: Energiagömb létrehozása

33. gyakorlat: Pszichometria

34. gyakorlat: Mély, odafigyelő hallgatás

35. gyakorlat: A hangok befogadása és az összefüggések felismerése

36. gyakorlat: Hangasszociációk létrehozása

37. gyakorlat: Halld a szellemeket

38. gyakorlat: A száj és az orr felébresztése

39. gyakorlat: Illatok és ízek felidézése

40. gyakorlat: Illat- és ízasszociációk

5. fejezet

41. gyakorlat: Látnoki megtisztulás

42. gyakorlat: Nehéz energiák kiemelése

43. gyakorlat: Alapvédelem

44. gyakorlat: A szűrőpajzs

45. gyakorlat: Pajzsokat fel: Az elemek erejével teli erőd létrehozása

46. gyakorlat: Látnoki biztonsági rendszer

47. gyakorlat: Látnoki jelszó

6. fejezet

48. gyakorlat: Kapcsolatok hálózata

49. gyakorlat: Egészségügyi szkennelés

50. gyakorlat: Emlékmágia

51. gyakorlat: Elmélkedésre buzdító kérdések

7. fejezet

52. gyakorlat: Az ének uralása: Az alsóbb én behívása

53. gyakorlat: Párbeszéd az árnyékénnel

54. gyakorlat: Az alsóbb én bűbája

55. gyakorlat: Telepátia állatokkal és kisgyerekekkel

8. fejezet

56. gyakorlat: Az ének uralása: A felsőbb én behívása

57. gyakorlat: Az igaz akarat szinkronicitása – meditáció

58. gyakorlat: Varázslat, avagy a blokkoktól az igaz akaratig

59. gyakorlat: Univerzális egység

9. fejezet

60. gyakorlat: A lélek összehangolása és a boszorkánytűz

61. gyakorlat: Alap kézrátételes gyógyítások

10. fejezet

62. gyakorlat: Fényfestés

63. gyakorlat: A kör megalkotása

11. fejezet

64. gyakorlat: Hangolódás az elemekre

65. gyakorlat: Az elemek energiájának megidézése feltöltekezésre és küldésre

66. gyakorlat: A negyedek behívása

67. gyakorlat: A negyedek elbocsátása

12. fejezet

68. gyakorlat: Kapcsolódás Gaiához

69. gyakorlat: Kapcsolódás a hely szelleméhez

70. gyakorlat: A természet fürkészése

13. fejezet

71. gyakorlat: Hangolódás a bolygók energiájára

72. gyakorlat: A bolygók energiájának megidézése feltöltekezésre és küldésre

14. fejezet

73. gyakorlat: Többdimenziós elmevarázslat

74. gyakorlat: Teljes varázslási rituálé

15. fejezet

75. gyakorlat: Energia felszívása és valamely tárgyba való átvitele, energialenyomat készítése

76. gyakorlat: Felajánlások felerősítése

77. gyakorlat: „Tömegoszlatás”

78. gyakorlat: Tiszta kommunikáció

79. gyakorlat: Kreatív gondolkodás

80. gyakorlat: Bevonzás

81. gyakorlat: Önmagunk vonzóvá tétele

82. gyakorlat: A gyertyavarázslatok erejének fokozása

83. gyakorlat: Elvesztett tárgyak megtalálása

84. gyakorlat: Jószerencse-áldás

85. gyakorlat: Emelkedett látnoki befogadás

86. gyakorlat: A láthatatlanná tevő köpeny

87. gyakorlat: Hazugságvizsgálat

88. gyakorlat: Pénzmágnes-sokszorozó

89. gyakorlat: Látnoki helyettesítők

90. gyakorlat: A mágikus és látnoki „aksik” feltöltése

91. gyakorlat: Átoklevétel

92. gyakorlat: „Ne merj velem szórakozni”

93. gyakorlat: Tárgyak védelme

ILLUSZTRÁCIÓK

3. fejezet

1. ábra: Földelés és az energia behúzása

2. ábra: A körforgás létrehozása

3. ábra: Energiád összpontosítása, középpontod megtalálása

4. fejezet

4. ábra: Elméd képernyője

6. fejezet

5. ábra: A három lélek három üstje

6. ábra: A világfa

7. fejezet

7. ábra: Baphomet

10. fejezet

8. ábra: Uroborosz

9. ábra: A testünket spirálszerűen körülvevő energia

10. ábra: A varázskör létrehozása

11. fejezet

11. ábra: A Föld jele

12. ábra: A Víz jele

13. ábra: A Levegő jele

14. ábra: A Tűz jele

15. ábra: A pentagramma és az elemek

16. ábra: Behívó és elűző pentagrammák

17. ábra: Az őrtornyok behívása az elemek negyedébe

14. fejezet

18. ábra: Az aura és a három üst kapcsolata

19. ábra: A valóság multidimenzionális szintjei

MEGSZENTELÉS

Ezt a könyvet annak a férfinak a nevében szenteljük meg, aki tökéletesen tisztán látja a múltat, a jelent és a jövőt, aki a kezében tartja az idő kulcsát és lemniszkáta koronát visel.

Ezt a könyvet annak a nőnek a nevében szenteljük meg, aki minden keresztútnál ott áll, azok úrnője, minden titkos művészet mestere, aki az összes világ kulcsát a kezében tartja, és uroborosz koronát visel a fején.

Üdvözöllek, nagyszerű látnok, nagyszerű boszorkány!

TOVÁBBI KÖSZÖNETNYILVÁNÍTÁS

Először is szeretném megköszönni Rory McCrackennek, aki nélkül ez a könyv nem jöhetett volna létre. Az ajánlásban szereplőkön kívül pedig szeretnék köszönetet mondani mindenkinek, aki segített, bátorított és inspirált, hogy eljuthassak oda, ahol most vagyok.

Köszönöm Adam Sartwell, Aidan Wachter, Ali Dossary, Alura Rose, Amy Blackthorn, Anaar Niino, Andrew Theitic, Anne Niven, Beth Beauregard, Brandon Blair, Brandon Smith and the Anix, Chas Bogan, Chester Sesco, Chris LeVasseur, Chris Morris, Chris Orapello, Courtney Weber, Cyndi Brannen, Danielle Dulsky, Danielle Dionne, Daniel Schulke, David Erwin, David Salisbury, Deborah Blake, Diotima Mantineia, Durgadas Allon Duriel, Elizabeth Autumnalis, Elysia Gallo, F. Steven Isom, Gemma Gary, Gwion Raven, Holly Vanderhaar, Irma Kaye Sawyer, Ivo Dominguez Jr., Jackie Smith, Jason Mankey, Jason Miller, Jess Carlson, Jim Shackleford, Judika Illes, Kat Sanborn, Kit Yarber, Laura Tempest Zakroff, Lauryn Heineman, Lee Morgan, Lonnie Scott, Madame Pamita, Matthew Venus, Michelle Belanger, Maxine Sanders, Mickie Mueller, Mike Blair, Nicholas Pearson, Oceana Leblanc, Penny Cabot, Phoenix LeFae, Raven Grimassi, Robbi Packard, Robin Artisson, Sarah Lynne Bowman, Sharon Day, Sorita d’Este, Stephanie Taylor, Steve Kenson, Storm Faerywolf, Sylvie Dugas, Tara Love-Maguire, Tess Whitehurst, Thorn Mooney, Tiffany Nicole Ware, salemi Enchanted, Robin’s Nest, Moth and Moon Studio, Mystic Dream, Modern Witch, Temple of Witchcraft, Sacred Fires Tradition of Witchcraft, Black Rose Witchcraft, Cabot Tradition of Witchcraft, Coven of the Crown, Black Flame Council, Patheos Pagan és természetesen a Llewellyn Worldwide.

ELŐSZÓ

„Amennyiben nyitottak vagyunk rá, harmadik szemünkkel láthatjuk az energiát. A legtöbb ember számára ez egy idegen koncepció, de ha egyszer végre megszabadulunk előítéleteinktől és a saját magunk által felállított korlátainktól, akkor megnyílhatunk ennek a tehetségnek.”
Christopher Penczak: Spirit Allies

Látó lényként erőd és utad felvállalása lehet a leghálásabb élmény, amit egy boszorkány élete során átélhet. Amikor végre elég hosszú időre felhagyunk a hitetlenséggel azért, hogy megragadjuk az egyszerű igazságot, miszerint boszorkánynak lenni annyi, mint látónak lenni, hihetetlen dolgok fognak történni velünk. A történelem sötétebb időszakaiban azokra az emberekre, akiknek olyan adottságaik voltak, mint például a látnoki képesség, aki tudott jósolni, aurát olvasni, sőt még azokra is, akiknek élénk álmaik voltak, hamar rásütötték a boszorkányság bélyegét.

Látnoknak lenni nem olyan pompás és menő, mint ahogyan azt egyes tévéműsorok vagy blogok akarják elhitetni velünk. Az, hogy egyszerűen megvan benned ez az adottság, még nem jelenti azt, hogy bármi hasznosat tudsz vele kezdeni, vagy tudnád, hogy miként fejlesztheted és használhatod értelmes célokra. Ez bizony ijesztő feladat lehet – olyannyira ijesztő, hogy sokan inkább még a felszínét sem kapargatják meg annak, amivé válhatnának. Sokakhoz hasonlóan a boszorkányságot és okkultizmust veleszületett adottságaim megértésének eszközeként ismertem meg, ám nem sok információt találtam róla. A boszorkányokat mindig úgy írták le, és az is az elvárás velük szemben, hogy misztikus figurák legyenek, és hátborzongató látnoki képességekkel rendelkezzenek. Belülről szemlélve azonban nem gondolom, hogy ez feltétlenül igaz.

Rájöttem, hogy csak azért, mert a boszorkányoktól azt várták, hogy látnokok legyenek, még nem jelentette azt, hogy természetüktől fogva tehetségesek is voltak benne. Mi több, megtanítani valakit arra, hogyan használja természetes, veleszületett képességeit, ha vannak neki, a legjobb esetben is nehéz feladat volt. A témában író emberek többsége az okkultizmus tanulmányozása során fejlesztette ki látnoki képességeit. Azok, akik a megértés mélyebb szintjére értek, gyakran nem tartották magukat boszorkánynak, és mindent megtettek azért, hogy ne aggassák rájuk ezt a címkét. Ahogyan a pogányság és az okkultizmus kezdett ismét megjelenni a spirituális színtéren, olyan eszmék, filozófiák és gyakorlatok kerültek a felszínre, amelyekben a látnoki témák már korábban is jelen voltak. Ez nagyban hozzásegített minket ahhoz, hogy olyan gyakorlatokat rakhassunk össze, amelyeket a boszorkánysággal kapcsolatos munkánk során alkalmazhatunk, de mivel azok attól mégis kicsit elkülönülnek, így ha mélyebbre akartunk merülni látnoki képességeid kifejlesztésében, akkor annak lehetőségét továbbra is boszorkányságon kívül kellett keresni.

Ez csak a közelmúltban kezdett megváltozni, mivel olyan szerzők is, mint Laurie Cabot, Silver RavenWolf és Christopher Penczak (hogy csak néhányat említsünk) bekapcsolódtak a beszélgetésekbe, és segítettek abban, hogy áthidalják a látnoki képességek fejlesztése és a modern boszorkányság közötti szakadékot. Amit az ők és kortársaik munkásságából tanultunk, az nem más, mint hogy ez a két világ nem volt mindig különálló, sőt valójában természetes módon illeszkednek egymáshoz. A látnoki képesség olyan dolog, amely minden boszorkányban benne rejlik; csupán táplálni kell. Ahogyan a legtöbb képesség, ez is olyasvalami, ami a boszorkányokban megvan, de csak néhányuk tud egyből hozzáférni, míg a többieknek először szükségük lesz egy iránytűre.

Ebben a könyvben Mat Auryn folytatja ezt a bizonyos beszélgetést, méghozzá azzal a céllal, hogy segítsen megtalálni ezt az iránytűt, függetlenül készségeink szintjétől vagy természetes vonzalmunktól. Hivatásos látóként és boszorkányként eltöltött éveinek tapasztalataira támaszkodva vállalja a kihívást, hogy a látnoki képességek és a boszorkányság kapcsolatáról emészthető, mégis részletes útmutatót kínáljon. És ez bizony sikerült is neki. Amit ebben a könyvben találunk, az a darabkák alaposan áttanulmányozott, mégis bensőséges összekapcsolása, amely nem csupán érzékeink élesítésére, hanem mágiánk gazdagítására is szolgál.

Azok, akik először közelítenek a témához, a gyakorlatok és a tudás bőséges tárházával fognak találkozni, amelyek segítenek nekik szunnyadó látnoki képességeik felébresztésében és azok megfelelő alkalmazásában. Ez nemcsak a részletekre való odafigyelésben nyilvánul meg, hanem a tudatosság azon szeleteiben, amelyeket Mat minden témában felgöngyölít. Mi, olvasók egy olyan alapvető gyakorlatot ismerhetünk meg, amely csakis többéves személyes fejlődés és kísérletezés eredményéből születhetett.

Azok, akik természetükből fakadóan tehetségesek, vagy akik a következő szintre emelik tudásukat és gyakorlatukat, látni fogják, hogy Mat természetes látnoki képességei egyedülálló betekintést nyújtanak: olyat, amely újra meg újra tanulságosnak és inspirálónak bizonyul.

A könyv abban a legkiemelkedőbb, ahogyan a hangsúlyt a látnoki képességek és a boszorkányság egyetlen gyakorlatba olvasztására helyezi. Ahogyan azt korábban már említettem, amikor belekezdtem tanulmányaimba, ilyen könyvek még nem léteztek. A boszorkányság területén kívülre kellett mennünk, hogy megtaláljuk a válaszokat. Most azonban kapunk egy kézikönyvet arról, hogy miként űzhetjük a boszorkányság gyakorlatát hitelesen, amelynek alapvető eleme nem más, mint a látnoki képesség.

Mat a boszorkányok új generációjának azon tagja, aki a spirituális fejlődés fáklyáját a 21. századba viszi, áthidalva a régi és az új boszorkányok közötti szakadékokat. Biztosan lesznek olyanok, akik túlságosan New Age-nek fogják tartani az olyan kifejezéseket, mint az agyhullámhangolás, az árnyékén, a szinkronicitás vagy a valóság feltérképezése. Mások viszont lehet, hogy az olyan témákat találják túlságosan sötétnek és boszorkányosnak, mint például a három lélek, a kvintesszencia vagy az igaz akarat. A múltban ezek különálló dolgok voltak, a könyvben azonban össze vannak szőve, hogy egy olyan „szőttest” alkossanak, amelyekben tényleg ott van a lehetőség és erő arra, hogy megváltoztassák mesterséged gyakorlását, függetlenül attól, hogy honnan indulsz. Nem azért ír ezekről a dolgokról, hogy magát és tudását fényezze, hanem azért, hogy össze tudjuk tartani, fogni azokat az alapvető aspektusokat, amelyekkel felvállalhatjuk lehetőségeinket és erőnket, valamint boszorkányságunkat egy teljesen új szintre emelhetjük.

Szakmai életét tekintve Mat évek óta a nyilvánosság előtt dolgozik, és segíti az olyan keresőket, mint amilyen jómagam is vagyok, hogy megtaláljuk a válaszokat. Ez van, hogy leolvasás, de néha tanfolyam vagy egy blog formájában történik, ami viszont biztos, hogy Mat szolgálat iránti szeretete és a mások segítése iránti elkötelezettsége mindig jelen van.

A Sacred Fires (Szent tüzek) tanítványaként legvadabb várakozásaimat is felülmúlta. Mentoraként elmondhatom, hogy csodálattal tölt el munkája és folyamatos fejlődése. Mindig előretekint és előrehalad, állandóan készen áll a munkára, a nehéz témák sem riasztják el – mindezt úgy, hogy közben mindig ott van társai mellett, akik ugyanezt teszik. Igazi látó boszorkány, aki arra tette fel az életét, hogy segítse azokat, akiknek szüksége van rá.

Ebben a könyvben nem olyan varázsigéket fogsz találni, amelyek azt ígérik, hogy egy csapásra megoldják problémáidat; bár úgy vélem, hogy ez már a címből is kiderült. Amit találni fogsz, azok olyan eszközök, amelyek segítenek kiaknázni a boszorkányságodban rejlő lehetőségeket. Életünk problémái ugyanis általában éppen ehhez köthetők; hogy nem aknázzuk ki a lehetőségeinket. Ez tényleg nem egyszerű; sőt, valójában az egyik legnehezebb munka. Ezt Mat is tudja, és tökéletes szeretettel és a képességeinkbe vetett teljes bizalommal elvezet minket oda, ahová mennünk kell, és ameddig talán még sosem jutottunk el.

Egy tudós elméjével és egy coach szívével új szemszögből közelíti meg a gyakran összetett és bonyolult témákat, és átnyújtja nekünk a bennünk rejlő erő felszabadításához szükséges kulcsokat. A régi rejtélyekben gyökerező, új „ízekkel” fűszerezett A mágikus boszorkány az a könyv, amelyet már évekkel ezelőtt is jó lett volna a magunkénak tudni; olyan ügyesen értekezik a látnoki képességekről és a boszorkánymesterségről, mint korábban egyetlen más könyv sem.

Devin Hunter
a Witch Power sorozat szerzője,
a Sacred Fires Tradition of Witchcraft alapítója

BEVEZETÉS

Sokan úgy vannak vele, hogy az olyan szavaknak, mint a látnok és a boszorkány, a fikciókban van a helye, mivel ezen kifejezések hallatán az olyan filmek és televíziós műsorok jutnak az eszükbe, mint az Amerikai Horror Sztori, a Salem, a Bűvölet, a Sabrina, a tiniboszorkány, vagy akár a Hókusz pókusz boszorkányai, de említhetném azokat a csalókat is, akik médiumoknak adják ki magukat. Célom nem az, hogy bizonyítsam, hogy mind a látnoki, mind pedig a varázslási képességek valósak, te pedig kérdés nélkül elhidd. Azt szeretném, ha meg tudnálak győzni erről. Nem azt szeretném, hogy mindent elhiggy, amit mondok, hanem azt, hogy közvetlen tapasztalatokon keresztül te magad bizonyítsd magadnak mindezt, mire a könyv végére érsz.

A látnoki képességek és a varázserő mindannyiunk születési előjoga

Mind a látnoki, mind a mágikus körökben elég sok az „őrködés”. Ez bizony sajnálatos. Őrködés alatt azt értem, amikor valakik megpróbálják ellenőrizni és korlátozni, hogy ki lehet egy bizonyos csoport vagy tevékenység részese. Elég erősen él a köztudatban az az elképzelés, hogy mágikus vagy látnoki képességekkel születni kell. Ez annyiban igaz, hogy van, aki kifejezetten ilyen hajlammal, képességekkel születik, ugyanúgy, mint akik például a művészetekben vagy a sportban tehetségesek, azt azonban határozottan kijelenthetem, hogy nem ez az egyetlen módja ezen képességek megszerzésének. Ezek gyakran csupán lusta elitista kijelentések. Csakúgy, mint a művészetek vagy a sport esetében, a fejlődéshez és a szinten tartáshoz folyamatos tanulásra, odaadásra és gyakorlásra van szükség.

Volt egyszer egy kliensem, aki egy látnoki leolvasás során folyamatosan a „tehetségemre” hivatkozott, és azt mondogatta, hogy én olyan tehetség birtokában vagyok, amely neki nem adatott meg. Folyton azzal nyugtattam, hogy ez nem feltétlenül tehetség vagy egyfajta ajándék, hanem olyan képesség, amit fejleszteni kell, és folyamatosan dolgozni kell rajta, hogy szinten tartsam, illetve erősítsem. Először nagyon úgy tűnt, hogy nem hisz nekem, de biztosítottam afelől, hogy ez teljes mértékben igaz. Meghívtam egyik workshopomra, amelynek témája a látnoki képességek fejlesztése volt, és amelyen olyan látnoki technikákat tanítottam, amelyek közül sok ebben a könyvben is megtalálható. Bebizonyítottam neki, hogy bárki, akár ő is lehet látnok. Elkezdte izgatni a téma, és arra ösztönözte, hogy egyre többet és többet tanuljon, és folyamatosan dolgozzon rajta. Most, néhány évvel később, ő maga is hivatásos, leolvasásokat végző látnok.

Egyesek azt mondják, hogy ezek olyan dolgok, amelyek genetikailag öröklődnek a családban, vagy csak bizonyos csoportok, kultúrák, etnikumok vagy nemek rendelkezhetnek ilyen képességekkel. Ez abszolút helytelen kijelentés. Nemcsak arról van szó, hogy a varázserőt és a látnoki képességeket a történelem folyamán mindkét nemnél ugyanúgy megfigyelhetjük, hanem arról is, hogy emberként mindannyiunknak van egy közös őse – amely vonalat, ha elég messzire visszavezetünk, akkor az pogány és varázserővel bíró lesz.

Hadd tegyem ezt kristálytisztán világossá: Bárki képes a mágiára, és mindenki látnok. A mágia és a látnoki képességek nem természetfelettiek, hanem teljesen természetesek, és bárki számára lehetségesek. Arra születtünk, hogy a magunkévá tegyük teljes potenciálunkat, hogy használjuk összes képességünket, a lehető legteljesebb mértékben megtapasztaljuk azokat, és kölcsönhatásba lépjünk a körülöttünk lévő világgal.

A látnoki erő és a boszorkányság ötvözése

Mind a látnok, mind a boszorkány erős érzelmeket kiváltó szavak, olyannyira, hogy sokan, még azok is, akik látnokok vagy boszorkányok, próbálják elkerülni őket. Más szavakat használnak, olyanokat, amelyeket a kívülállók jobban be tudnak fogadni – mint például azt, hogy intuitív, empata, pogány vagy energiagyógyász. Az egyik problémám ezzel azonban az, hogy gyakran azt tapasztalom, hogy a címkék tompítása és a nagyközönség számára az elfogadhatóbbá tételükre tett kísérletek csökkentik a látnoki és mágikus képességekben rejlő teljes potenciált is. A gondolatok, érzelmek és szavak tömörsége viszont fokozza a látnoki és mágikus képességeket – és a látó, látnok és a boszorkány szavak igencsak tömörek, amelyek erős gondolatokat és érzelmeket váltanak ki. Számomra ezek a szavak a hozzáértés és erő bizonyos szintjét hozzák magukkal az adott területet illetően. Meggyőződésem, hogy a szint csökkentése senkinek sem szolgálja a javát.

A mágikus képesség és a látnoki észlelés elsőre két teljesen különböző dolognak tűnhet. Ahogyan a római Janus istent is két arccal ábrázolják, miközben ő egyetlen lény, a látnoki és mágikus képességek is egyetlen érme két oldalai. Alapvetően annak aspektusai, hogy miként lépünk kapcsolatba a finomenergiákkal. A látnoki képességeket általában extraszenzoros észlelésnek nevezik, amikor az egyén képes arra, hogy különböző eszközökön keresztül információként érzékelje az energiát.

A népi etimológiáknak megvan a helyük kollektív elménkben, amelyeket a mágikus tanítók is gyakran használnak. A boszorkány szót pedig sokszor a wicca szóhoz kapcsoljuk, amelyet a mesterséget űző idősebbek adnak tovább, és azt jelenti, hogy „hajlítani”, „alakítani” vagy „forgatni”. Bár nincs igazán erős bizonyíték arra, hogy ez egy történelmi etimológiai meghatározás lenne, elég hathatós elképzelés, és igencsak közelít a boszorkányság lényegéhez, különösen, ha lefejtjük róla a különféle címkéket és hagyományokat. Más szóval, a boszorkányság mestersége „az energia manipulálásának és a kívánt eredmények érdekében történő alakításának képessége” körül forog.

Sok boszorkány sietve végzi el az alapokat és a napi gyakorlatot. Talán azért, mert teljes mértékben arra koncentrálnak, hogy teljesítsék az adott képzési szinthez tartozó feladatokat, és továbbléphessenek a következő szintre. Persze az is lehet, hogy azért, mert nem vállalnak személyes felelősséget saját gyakorlásukért és fejlődésükért, és inkább tanáraik megerősítésére hagyatkoznak, akik azt mondják nekik, hogy teljesítették az adott szakaszt. Az is lehet, hogy már unják, amit csinálnak. Vagy talán azt feltételezik, hogy ha valami bonyolultabb, akkor biztosan erősebb, hatékonyabb is, ezért inkább azt keresik.

Ne feledd, hogy ha valami alapvető vagy egyszerű, az még nem jelenti azt, hogy ne lehetne nagy hatású. A mágia mindenkit megváltoztat, akit megérint, és mindenki, aki megérinti, megváltozik. Fontos megérteni, hogy a beavatás nem a befejezés, hanem a kezdet. A ráhangolódás és a mélység folyamatos kibontakozását fedeztem fel azokban az alapgyakorlatokban, amelyeket sokan egyszerűen csak félretolnak, mert úgy gondolják, hogy ez már a múlt, vagy hogy ezek a gyakorlatok csak a kezdőknek valók.

Vannak helyzetek, amikor a mágia gyakorlói elveszíthetik a mágia iránti szeretetüket még akkor is, ha bonyolult rituálékat és mágikus gyakorlatokat végeznek. Sok boszorkány mondta már nekem, hogy úgy érzi, hogy nem működik, amit csinál, és amúgy is kezdi unni a boszorkánymesterséget. Ez, bár más típusú spirituális felfedezések felé sodorhatja az embert, tapasztalataim szerint nem egyéb, mint felhívás arra, hogy vissza kell térnünk az alapokhoz, hiszen azokon belül új mélységeket fedezhetünk fel. Sok olyan elkötelezett válaszkeresőt láttam már, akik már attól kivirultak, hogy önmagukat leföldelve és összpontosítva visszataláltak önmagukhoz.

Amit megérintesz, az téged is megérint. A legegyszerűbben ezt úgy magyarázhatom el, hogy amikor megérinted a föld magját, amikor elmerülsz a csillagokban, eggyé válsz a Holddal, ráhangolódsz az elemekre, együtt dolgozol az istenekkel és a szellemekkel – akkor megváltozol. Olyan, mintha hullámhosszuk elkezdene szinkronizálódni a különböző hullámhosszakkal, és az emberi energia szimfóniává válna. Van, hogy ezt látnoki képességeinken keresztül érezzük, de van, hogy csak egy intenzív, erős komfortérzetet tapasztalunk az egyénnel. Ismerős, mintha rokonok lennénk, tiszteljük, még ha nem is tudjuk pontosan megmondani, hogy miért. Egyszerűen csak ott van bennünk ez a tudás szívük és szellemük természetével kapcsolatosan. Úgy hiszem, hogy ez azért van, mert érezzük bennük azokat az energiákat, amelyek bennünk is ott vannak – innen jön a felismerés. Érzed azokat az energiákat, amelyekben időznek, hiszen te is ugyanazokban az energiákban időztél el. Az a bizonyos „nem tudom mi, de van benne valami” érzése.

A boszorkányságra sokan kacskaringós útként tekintenek, amely ide-oda kígyózik a jobb és a bal oldali ösvények között. Nem tudom, hogy ennek az ösvénynek van-e egyáltalán végállomása. Úgy vélem, hogy inkább magáról az utazásról szól az egész. Azt gyanítom, hogy ez a kígyózó ösvény olyan, mint egy uroborosz, nincs is valódi kezdete vagy vége.

Itt vagyok, hogy segítsek

Gyakorló boszorkányként, és mind a helyi közösségemben, mind a nagyobb online közösségben való aktív részvételem, valamint hivatásos látnokként szerzett tapasztalataim révén a más látnokokkal való érintkezés során észrevettem valamit. Azt, hogy sok boszorkány látnoki képessége nem is olyan jó, ahogyan azt is, hogy sok tehetséges látnok leblokkol, amikor mágiára vagy manifesztációra kerül sor. Nagyon sok olyan boszorkánnyal találkoztam, akik teljesen bizonytalanok voltak abban, hogy a szellemek és istenségek, akikkel dolgoznak, egyáltalán ott vannak-e, ahogyan abban is, hogy vajon valóban létrehozták-e a varázskört, vagy megemelték-e az energiát, vagy szimplán csak az utasításokat követték. Olyan, mintha teljesen vakon lennének. Olyan látókkal is találkoztam, akik fantasztikus életvezetési tanácsokat és tisztánlátást kínáltak másoknak, ők maguk viszont alig tudták kifizetni a lakbérüket, elhárítani az akadályokat maguk elől, vagy manifesztálni a lehetőségeiket.

Ez semmiféleképpen sem ítélkezés akart lenni; inkább olyasmi, amit saját magam is megtapasztaltam. Korai éveimben velem is megtörtént, hogy csak próbálkoztam és próbálkoztam a varázslatokkal, de azok egyszerűen nem működtek. Követtem az utasításokat, a megfelelő hozzávalókat használtam, ismételgettem a szükséges szavakat – de mégsem jutottam konkrét eredményre. A mágia nem csupán üres rituálékról, szavakról vagy tárgyakról szól. A mágia kulcsa az energia manipulálása, az energiával pedig akkor lehet a legjobban dolgozni, ha az érzékelhető.

A látnoki és mágikus világban való mély elmerülés évei során kezdtem észrevenni, hogy ez a két képesség nemcsak együttműködik, hanem ki is egészíti és erősíti egymást. Mágiával fokozhatod látnoki képességeidet, látnoki képességeiddel pedig fokozhatod mágiádat. Az évek során a mágia és a látnoki képességek legjelentősebb és legelismertebb tanítóit kerestem fel, hogy velük, tőlük tanulhassak, amely még inkább megerősített abban a következtetésemben, hogy ez a két dolog nem csupán összefonódik – hanem egy egész két felét alkotja.

Saját munkám, valamint mások aktív látnoki és mágiával kapcsolatos fejlődését célzó tanításaim tapasztalatai által képessé váltam lefektetni a látnoki érzékek felébresztésének és az energia kezelésének alapjait. Mindeközben teret hagytam a kísérletezésnek és az alkalmazkodóképességnek. Az energia érzékelésére és az azzal való munkára egyáltalán nincsenek egyformán alkalmazható módszerek. Mindenki egyéniség, mindannyian másként vagyunk összerakva – így tehát más-más dolgok működnek mindenkinél. Ezt a tényt mindvégig szem előtt tartva segítek neked felfedezni saját viszonyodat ezekhez a módszerekhez. Emellett pedig, amennyire csak lehetett, eltávolodtam azoktól a technikáktól, amelyek a boszorkányság csupán bizonyos hagyományaira jellemzők, ahogyan a csapdákat is igyekeztem kikerülni. Hogy mi maradt? Azok az alapvető elképzelések és összetevők, amelyek bár különböző hagyományokból származnak, mégis hasonlók. Ezeket jómagam is tanultam, valamint olyan tanítóktól hallottam, akiket olvastam, vagy akikkel beszéltem. Ilyen például a három lélek vagy a három világ modellje.

Saját kísérletezéseim során arra is rájöttem, hogy azokat a kultúraspecifikus gyakorlatokat, amelyeket nem érzünk a sajátunknak, ki is kerülhetjük, méghozzá úgy, hogy olyan kozmológiai rendszert használunk, amely természeténél fogva kicsit univerzálisabb. Bár isteni területeket is érintünk, hagytam teret arra, hogy saját spirituális meggyőződésedre szabd és alkalmazd az itt olvasottakat, ahogyan azoknak is kínálok lehetőségeket, szempontokat a feldolgozáshoz, akik a boszorkánysághoz vagy a látnoki képességekhez inkább ateista módon közelítenek. Az isteni témát a szellem homályos kifejezésén keresztül közelítettem meg, amelyet ki-ki a maga módján értelmezhet, úgymint isteni elme, az univerzum, a forrás, Isten, Istennő, csillagistennő – még akkor is, ha értelmezésed szerint ez nem más, mint egy olyan pszichológiai eszköz, amely abban segít, hogy hozzáférj a benned lévő mélyebb dolgokhoz.

Azt is észreveheted, hogy a könyvben ismertetett munka elvégzéséhez kevés vagy semmilyen eszköz vagy anyag sem szükséges – csak az elméd, a tested és a szellemed. Ne keresd a varázsláshoz hagyományosan társított pompát és külsőségeket. Ez szándékos, ugyanis azt szeretném, ha te mint olvasó már akkor értenéd és uralnád azokat az energiákat, amelyekkel dolgozol, még mielőtt belevágsz a valódi varázslásba. Döntő fontosságú, hogy még azelőtt elsajátítsd az energia érzékelését és manipulációját, mielőtt továbblépsz az érdemi varázslásra. Meg fogsz azonban lepődni, hogy mire vagy képes pusztán az elméddel, a testeddel és a szellemeddel.

Célom nem abban segíteni, hogy kiváló látnokká vagy kiváló boszorkánnyá válj, hanem hogy kiváló látó boszorkány lehess. Számomra a látó boszorkány az, aki nemcsak hogy minden belső és külső érzékszervével érzékeli az információkat a valóság összes birodalmában, hanem aki képes azokat közvetlenül megtapasztalni, kölcsönhatásba lépni velük, valamint manipulálni is tudja azokat – mindezt a saját előnyére. Ebben a könyvben a legjobban őrzött tippjeim, titkaim, gyakorlataim és meditációm közül fogok megosztani veled néhányat. Bár csábító lehet egyből a számodra érdekes részekre ugrani, mégis azt ajánlom, hogy az egészre mint folyamatra tekints, amelyben minden elem egymásra épül. A gyakorlatok mellett megismerheted a lélek modelljét, ahogyan a létezés különböző síkjainak modelljét és az istenséggel kapcsolatos fogalmakat is. Függetlenül attól, hogy milyen személyes meggyőződéseid vannak a témákat illetően, arra bátorítalak, hogy úgy állj a könyvben ismertetett fogalmakhoz, mintha igazak lennének, mivel megvan a céljuk, és közelebb visznek valami máshoz.

Arra ösztönözlek, hogy ismerd meg az itt leírt szabályokat, kozmológiát és gyakorlatot, mielőtt úgy módosítanád őket, hogy azok a saját hagyományaidat vagy spirituális utadat tükröznék. A témák spirituális és metafizikai jellege miatt nehéz teljes bizonyossággal kijelenteni, hogy a dolgok valóban így vannak. Azt viszont bizton állíthatom, hogy ha igaznak vélve követed ezeket az elképzeléseket, akkor nagyszerű eredményeket érhetsz el. Vagy legalább tekints rá úgy, mint egy hatalmas gondolatkísérletre. Először tehát tanuld meg a szabályokat, majd miután alaposan kitapasztaltad és megértetted, úgy, ahogyan tanítottam, bontsd le őket.

Hiszem, hogy a különböző emberek különböző dolgokat kapnak a boszorkányságtól és a spiritualitástól. Azoknak, akik a mágia elsajátítására összpontosítanak, tudniuk kell, hogy a boszorkányság sok munkát igényel. Elkötelezettséget kíván. Kitartás kell hozzá. Néhányakat ezek a kijelentések elbizonytalanítanak, mert előhívják belőlük az alkalmatlanság érzését. Nekem azonban egyáltalán nem ez a célom. A szándékom és reményem az, hogy ezzel inspiráljalak és motiváljalak a gyakorlásra.

Bár tanítok, és megosztom a tudást, önmagamra elsősorban még mindig keresőként és tanulóként tekintek. Őszintén hiszem, hogy a mesterséget komolyan vevő kezdő boszorkány, aki először gyújt meg egy gyertyát, és összpontosított akaratával egy egyszerű kívánságot teljesít, sokkal erősebb lehet, mint egy tapasztalt boszorkány, aki egy archaikus varázskönyv bonyolult rítusát hajtja végre ugyanezen céllal, de őszinteség nélkül. Minden attól függ, hogy mennyit dolgozunk, mennyit gyakorlunk, és mennyire tesszük bele a szívünket.

Innen, ahol most én vagyok, úgy tűnik, hogy a mesteri tudás nem is annyira egy konkrét cél eléréséről szól, hanem inkább arról, hogy milyen mélyre tudsz hatolni a gyakorlat során, és mennyire törekszel arra, hogy jobb tapasztalatokat szerezz általa. A meditáció például az egyik legegyszerűbb technika, ám egyben a legmélyebb és legnagyobb átalakulást hozó is. Becsukni a szemünket és a lélegzetünkre koncentrálni egy nagyon egyszerű és alapvető lépésnek tűnhet, olyannyira, hogy sokakat arra csábít, hogy elkapkodva átrohanjanak rajta. De hány olyan embert ismersz, aki nem tud meditálni, vagy nem tudja kitisztítani az elméjét, vagy nem tud minden érzékszervével egyetlen dologra koncentrálni?

Nem lehet elvárni, hogy egy csodálatos, de gyenge alapra épített építmény kiállja az idő próbáját. Függetlenül attól, hogy hol tartasz az utadon, győződj meg arról, hogy a mindennapi spirituális és mágiával kapcsolatos rutinodban helyet kap az, hogy elmélyülsz az alapokban. Milyen mélyre hatolhatnak a mágia egyszerű gyakorlóelemei? Arra kérlek, hogy soha ne veszítsd szem elől az alapokat. A boszorkányságot gyakoroljuk – talán azért, mert sosem lehet igazán elsajátítani, inkább csak folyamatosan, minden alkalommal, amikor végezzük, kicsit elmélyítjük, és arra törekszünk, hogy tökéletesítsük.

Ez a könyv, függetlenül a tapasztalati szinttől, mindenki számára íródott. Azoknak is ideális, akik csak most ismerkednek a témával. Bár a tapasztaltabbak számára néhány gyakorlat és fogalom túlságosan alapvetőnek tűnhet, mégis arra bátorítok mindenkit, hogy azokat is nézzék át. Ezeken a területeken jártasnak lenni nem arról szól, hogy milyen összetetten építesz az alapokra, hanem arról, hogy az alapelemekben való elmélyüléssel mennyire gazdagíthatod a gyakorlatodat. Lehet, hogy visszatérve hozzájuk új mélységeket fedezel fel. Remélem, hogy ez a könyv új megvilágításban mutatja meg ezeket a gyakorlatokat és gondolatokat, hogy mind a kezdő keresők, mind a legtapasztaltabbak is elmerülhessenek benne.

1. fejezet

AZ ERŐ ÉS A LÁTÁS

A boszorkányság és a látnoki képességek természetes emberi tulajdonságok, amelyekkel emberi fajunk a posztindusztriális korban sajnos szépen lassan elveszítette a kapcsolatot. A boszorkányságnak számos egyéb neve is létezik. Kultúrától és korszaktól függően a kifejezések eltérők lehetnek, és másodlagos jelentésük lehet, de mindegyik lényege ugyanaz. A régi időkben azt az embert nevezték boszorkánynak, aki rendelkezett az „erővel”, vagy ahogyan ma mondjuk, a mágia alkalmazásának képességével. Látnoknak pedig azt, aki „látott” vagy rendelkezett az úgynevezett „második látás” képességével, azaz a fizikai érzékszerven túli látás és érzékelés képességének birtokában volt.

De mi is pontosan a boszorkányság? A boszorkányság számos gyakorlat gyűjtőfogalma, a boszorkány szó definíciója pedig személyenként eltérő lehet. Úgy vélem, hogy a boszorkányság olyan egyedi és sokféle, mint az emberek lelke, mivel az is egyedi, ahogyan az ember a láthatatlan spirituális erőkhöz viszonyul, és ahogyan kapcsolatba lép velük. A boszorkányság és a látnoki képességek nem csupán gyakorlatok gyűjteménye, de nem is csak egy mesterség. Inkább azt mondanám, hogy létállapotok és irányultságok összessége. Más szóval az, ahogyan a környezetünkben, legyen az a látható vagy láthatatlan valóság, tájékozódunk. A látó és a boszorkány egyaránt okkultista. Az „okkult” azt jelenti, hogy rejtett, ahogyan a holdfogyatkozáskor a Hold is elrejti a napfényt. Az okkultisták, az érzékelés fátylán túlra tekintve ezeket a rejtett igazságokat tanulmányozzák és lépnek velük kapcsolatba. Tudják, hogy létezik egy metafizikai valóság, amely túlmutat a fizikai valóság észlelésén.

Ami az irányultságot illeti, vannak, akik ösztönösebb hajlammal rendelkeznek a metafizikai dolgok megtapasztalására és a velük való interakcióra. Ez ugyanolyan, mint hogy vannak emberek, akik jobbak a sportban vagy a művészetekben, mint a többiek. Ez azonban nem jelenti azt, hogy csak azokból lehet boszorkány vagy látó, akik veleszületett nyitottsággal születnek ezen témák iránt, hanem azt, hogy ez az ő irányultságuk. Az irányultság az egyén helyzetét vagy perspektíváját jelenti valami irányába. Ez azt jelenti, hogy képesek vagyunk arra, hogy tanulmányozás, gyakorlás, munka és tapasztalat révén orientálódni tudjunk a metafizika felé. Ennek ellenére az, akinek talán nincs is hajlama az okkultizmusra, képes lehet felülmúlni azokat, akikben bár ott van, de nincs meg az irányultságuk, ezért nem is dolgoznak képességeik erősítésén. Nem kell születned rá, vagy veleszületett tehetséggel bírnod ahhoz, hogy tehetséges látnokká vagy boszorkánnyá válj. Amire viszont szükséged van, az a komoly erőfeszítés és odaadás. Meggyőződésem az is, hogy néhány boszorkány annyira jó az okkultizmusban, hogy saját maguk elől is titkolják, hogy született boszorkányok. Találkoztam már olyanokkal, akik az általam ismert boszorkányok közül a leghatalmasabbak közé tartoznak, mégis elborzadnának attól, ha boszorkánynak neveznénk őket.

A metafizikai dolgok megtapasztalását claireknek nevezzük. A clair francia szó, ami azt jelenti, hogy „tiszta”, és arra utal, amikor valaki olyan dolgokat érzékel az érzékszerveivel, amely túlmutat azok szokásos korlátain. Más szóval, ők azok, akik természetfeletti érzékelésekkel rendelkeznek. Az egyes érzékszerveket illetően ezek a következők: clairvoyance, azaz tisztánlátás, clairtangency, azaz tisztántapintás, clairgustance, azaz tisztánízlelés, clairaudience, azaz tisztánhallás, a clairalience, azaz tisztánszaglás. Ezeken kívül létezik még clairempathy, azaz tisztánérzés (látnoki érzelmi tapasztalás), clairsentience (látnoki fizikai érzékelés a testen belül), valamint a claircognizance, a tisztántudás (azaz a látnoki tudás).

A meghatározás szerint tehát az extraszenzoros érzékelés a fizikai érzékszerveken túli érzékelés. Ez egy egyszerű magyarázat, amellyel azonban nem feltétlenül értek egyet. Inkább arra a meggyőződésre jutottam, hogy valójában a látnoki érzékek az elsődleges érzékszerveink, azok az érzékek, amelyekkel szellemi lényként rendelkezünk, a fizikai érzékszervek pedig ezeknek a kiterjesztései. Úgy jövünk a világra és az anyaméhbe, hogy látnoki érzékszerveink teljesen kifejlődtek; azonban a születés után, a gyermek fejlődése során és az idő előrehaladtával ezek az érzékek elkezdenek visszaszorulni, és inkább a fizikai érzékek veszik át az irányítást. Fizikai lényként fizikai érzékszerveink annak érzékelésére korlátozódnak, amit megérinthetünk, hallhatunk, megízlelhetünk, megszagolhatunk stb. Spirituális lényként viszont, amelyek fizikai megtestesülésünk előtt és után vagyunk, látnoki érzékeink határtalanok.